hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մայիսի 25. Լեդի Ջազի առաջին կանգառը՝ Գյումրի
Երաժշտական արմատները խոսեցին, երբ երգչուհի Օֆելյա Համբարձումյանի և քամանչահար Նորայր Հովհաննիսյանի ընտանիքում ծնված Տաթևիկը սկսեց երգել անգլիական թեքումով դպրոցի երգչախմբում։ 11 տարեկան էր, ծնողների հետ հերթական անգամ ռադիոկոմիտեում էր, որտեղ ժյուրին ընտրում էր հերթական տաղանդավորին։ Մրցույթի մասնակիցների ելույթների ավարտից հետո կոմպոզիտոր Մարտին Վարդազարյանը խնդրում է երգել նաև Օֆելյայի աղջկան։ Տաթևիկը ջազ է երգում ու ստանում առաջարկ՝ ձայնագրվել նվագախմբի հետ։ Առաջին մեծ քայլը դեպի երգարվեստ արված էր։
70-ականներին Պետական ջազ-նվագախումբը ղեկավարում էր Կոնստանտին Օրբելյանը։ Մեծ բեմում առաջին անգամ Տաթևիկ Հովհաննիսյանն հայտնվեց նվագախմբի կազմում։ Կարճ ժամանակ անց ու ինը տարի շարունակ երաժշտական քննադատները նրան համարում էին Խորհրդային Միության լավագույն ջազ երգչուհի։ «Ջազ վոկալի թագուհի» տիտղոսն անփոփոխ մնաց նաև Խորհրդային Միությունից հետո։ 70-ականներին ու մինչև այսօր աշխարհի ու հայկական ջազային քարտեզի ամենափնտրված անուններից մեկը Տաթևիկ Հովհաննիսյանն է։
Դաթևիկ՝ օվկիանոսից այն կողմ
80-ականներին ճակատագրի բերումով Տաթևիկ Հովհաննիսյանը հայտնվում եւ  բնակություն  է հաստատում Նյու Յորքում՝ ջազի հայրենիքում եւս գտնելով իր հաստատուն տեղը: Հայկական անունը թև առած շրջում է ԱՄՆ-ում ու արևմտահայերենի անուշ ազդեցությամբ դառնում Դաթևիկ։ Արմատների կանչով ամերիկյան ու բրազիլական ջազի կողքին իր տեղն է գտնում երգչուհու հայտնությունն աշխարհին՝ էթնիկ հայկական ջազ:
Հայկական ժողովրդական երգերի ջազային հանդերձավորումն սկսվեց, երբ համերգների վերջում երգչուհին սկսեց երգել ծրագրի «վերջին երգ»-ը։ Նյու Յորքի հայտնի ակումբներից մեկում պատահածը ապշեցրեց անգամ Տաթեւիկին. հանդիսատեսը հոտնկայս, չդադարող ծափերով ոչ միայն ընդունեց հայկական ժողովրդական երաժշտությունը, այլեւ ստիպեց Տաթևիկին հետո այսպես գրել. «Գուցե տարօրինակ հնչի, բայց հայկական ժողովրդական երգերի ջազային մշակումներով ծրագրի ստեղծման գաղափարն ինձ տվեցին մարդիկ, որոնց արյան մեջ մի կաթիլ հայկական արյուն չկար»։
Երկու տարի Տաթևիկն ու ջազ դաշնակահար Արմեն Դոնելյանը մշակեցին ու աշխարհին ներկայացրեցին հայկական ժողովրդական երգերը: Սկավառակը կոչվեց «Listen to My Heart» (Լսիր իմ սիրտը): Աշխարհն սկսեց  հայկական էթնիկ ջազ լսել ու հաստատվեց ճշմարտությունը՝ Տաթևիկի խոսքերով. «Ժողովրդական երաժշտությունն է իմ արմատը, մնացածը տերևներն են»։
Գյումրին Տաթևիկին ընդունեց ու «բռավո»-ներով ճանապարհեց 2014-ի հունիսի 30-ին: Աննախադեպ համերգը «Ջազը և Գյումրին» համերգաշարի շրջանակներում էր։ Մինչև բեմելը հայտնի երգչուհին նաև Գյումրի Ջազ ակումբին ծանոթացավ ու հայերենով մակագրեց. «Իմ ամենաբարի, ջերմ մաղթանքները Գյումրի Ջազ ակումբի ժողովրդին»: 4 տարի անց զգացողությունները նույնն են, տպավորությունները չեն մոռացվել. «Ոտք դրեցի Գյումրի ու հասկացա, որ տանն եմ։ Գյումրին հրաշալի հետք է թողել իմ մեջ: ժողովուրդն այնքան հաճելի շրջապատեց, ջերմացրեց։ Այդ տաքությունը, հումորը, ընդունելությունը, հյուրընկալությունը, ամեն ինչ այնքան տպավորիչ էր, ոնց որ ընտանիքն ընտանիքին դիմավորեր։ Այս անգամ ինքս եմ հաճույքով առաջարկել՝ հնարավորության դեպքում լինել Գյումրիում։ Ես իսկապես ուզում էի նորից Գյումրիում ելույթ ունենալ»։
Համառ ու նպատակային… գյումրեցիներն ու ջազասերները այսպես են բնութագրում Գյումրու ջազային նախագիծը։ Կազմակերպիչներն առարկություններ չունեն. կոմերցիոն արվեստ չէ, դժվարություններն օրինաչափ են, բայց նպատակն արդարացնում է միջոցները։ «Ջազը և Գյումրին» նախագծի հեղինակ Մկրտիչ Մանուկյանի համար ջազային համերգները թարմ շնչառության ու անհրաժեշտ թթվածնի էֆեկտ ունեն, որից հետո անհնար է, որ ինչ-որ տեղ ինչ-որ բան դրական փոփոխություն չգրանցի՝ հանդիսատեսի ճաշակից մինչեւ քաղաքի մշակութային կյանքի աշխուժացում։
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: